La Biodiversitat de Carcaixent al XII Congrés Latinoamericà d’Herpetologia (Cochabamba - Bolívia)
07 de novembre de 2023

Carcaixent

En 2023 des de la Regidoria de Medi Ambient s’està fent un treball d’actualització de la informació ambiental del terme municipal en relació amb la biodiversitat. Este treball, què finalitzarà a desembre de 2023, té com a objectiu revisar i aprofundir en els treballs sobre biodiversitat local realitzats en 2008 per l’Institut Cavanilles de Biodiversitat i Biologia Evolutiva de la Universitat de València.

Del 30 d’octubre al 3 de novembre va tindre lloc el XII Congrés Latinoamericà d’Herpetologia, què es va celebrar en Cochabamba (Bolívia) i, aprofitant la presència del nostre veí el professor Juan S. Monrós, un dels autors dels treballs, es va fer una presentació de la metodologia utilitzada i els beneficis dels coneixements sobre biodiversitat en la gestió ambiental. Els resultats, tot i ser preliminars, van ser molt ben rebuts per la comunitat científica allí reunida.

L’Ajuntament de Carcaixent està valorant la realitzacions de diverses accions per difondre els resultats definitius dels estudis de biodiversitat local, alhora que els traslladarà als organismes competents en la gestió del territori per a que els tinguen en consideració a l’hora de decidir sobre les actuacions que poden provocar impactes ambientals en el nostre entorn.